En a guerra de Bosnia-Herzegovina musulmans bosniacos heban confiau en a comunidat internacional y os crovates locals s'heban preparau pa a guerra. Os guerrillers serbos y l'exercito troban menos resistencia y tamién fan mortaleras en as zonas baixo o suyo control, pero o refirme d'Estaus Unius a la causa bosniaca musulmana fa que ya totz os países occidentals ya no refimen a causa serba, (que encara tendrá a Rusia como aliada), y que a opinión publica tienga en cuenta agora os crimens de guerra serbos, as violacions masivas, ecetra....Una millor preparación pa una guerra que se veyeba inminent y l'aduya de Croacia y a suya experiencia melitar permitió a los crovates de Bosnia y Herzegovina resistir millor os ataques serbos que a población musulmana, manimenos tamién i habió muitas baixas y se perdioron ciudatz como Bosanski Brod en Posavina. Os crovates plegoron a prener o control d'Herzegovina occidental y d'amplas zonas de Bosnia central, dica en localidatz de mayoría musulmana como Kiseljak.